Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 15/13/8802	Košice I, 18.3.2013
EEČ : 2-63-86-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1, odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Rád premonštratov - Opátstvo Jasov 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX
v Košiciach v dobe od 25.04.2012 do 25.10.2012 na ul. Na Demetri č. 1, v byte č. 6 na druhom poschodí obytného bloku neoprávnene odoberal elektrickú energiu tým spôsobom, že z rozvádzača merania, ktorý sa nachádza na spoločnej chodbe uvedeného obytného bloku bol v spodnej nemeranej časti pripojený kábel s označením CY 4 mm vedúci do bytu obvineného, kde napájaná elektroinštalácia bytu bola bez určeného meradla a bez riadne uzatvorenej zmluvy, pričom odoberaná elektrická energia nebola faktúrovaná, čím  takto  spoločnosti  Východoslovenská  distribučná,  a.s.,  ul. Mlynská č. 31, XXXXX spôsobil škodu vo výške XXXXX naplňujúci  znaky  krádeže § 212 ods. 2 písm. e / Trestného zákona 

Odôvodnenie: 
Uznesením policajta OO PZ XXXXX-XXXXX sp. zn. XXXXX zo dňa 07.01.2013 bolo začaté trestné stíhanie a následne uznesením zo dňa 30.01.2013 vznesené obvinenie XXXXX za prečin krádeže podľa § 212 ods. 2 písm. e / Trestného zákona na tom skutkovom základe, ako je uvedené vo výrokovej časti tohto uznesenia.        

Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Tr. poriadku.

	Obvinený a poškodená strana uzavreli dňa 12.03.2013 dohodu o zmieri, v rámci ktorej poškodená požadovala náhradu škody vo výške XXXXX Poškodená strana zároveň uviedla, že jej obvinený uhradil spôsobenú škodu dňa 29.10.2012 vo výške XXXXX. 

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.  

	Dňa 11.03.2013 obvinený zložil na účet Krajskej prokuratúry v Košiciach peňažnú sumu na všeobecne prospešné účely vo výške 200,-€, určenú podľa dohody o zmieri pre neziskovú organizáciu Rádu premonštrátov - Opátstvo Jasov, vo výške 100,-€ a na peňažnú pomoc obetiam trestnej činnosti vo výške 100,-€. Táto suma je primeraná závažnosti spáchaného trestného činu.

	Obvinený a poškodená strana s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná  sťažnosť, ktorú  možno podať do troch dní od jeho oznámenia na Okresnú prokuratúru 
XXXXX I. Sťažnosť má odkladný účinok

Mgr. Jozef Stanko
prokurátor